उन्होंने मुझे बास्केटबॉल खेलना सिखाया; मलाइका मेरे घर के पास ट्यूशन लेने आती थीं
Bollywood Actresses from Mumbai Chembur Area - Vidya Balan, Shilpa Shetty, and Malaika Arora. विद्या बालन, शिल्पा शेट्टी और मलाइका अरोड़ा में एक चीज कॉमन है। तीनों का अधिकतर समय मुंबई के चेंबूर एरिया में बीता है। विद्या ने कहा कि शिल्पा शेट्टी स्कूल में उनकी सीनियर थीं।
विद्या बालन, शिल्पा शेट्टी और मलाइका अरोड़ा में एक चीज कॉमन है। तीनों का अधिकतर समय मुंबई के चेंबूर एरिया में बीता है। विद्या ने कहा कि शिल्पा शेट्टी स्कूल में उनकी सीनियर थीं। दोनों एक्ट्रेस चेंबूर के सेंट एंथनी हाईस्कूल में पढ़ती थीं।
विद्या ने कहा कि शिल्पा शुरुआत से ही काफी खूबसूरत थीं। विद्या के मुताबिक, मलाइका अरोड़ा भी उनके घर के पास ट्यूशन पढ़ने जाती थीं। मलाइका के इंतजार में काफी सारे लड़के मंडराते रहते थे। विद्या का कहना है कि चेंबूर ने बॉलीवुड को कई सारी खूबसूरत एक्ट्रेसेस दी हैं।
विद्या से तीन साल सीनियर थीं शिल्पा शेट्टी
विद्या बालन की फिल्म नीयत हाल ही में रिलीज हुई है। विद्या काफी जोर-शोर से फिल्म का प्रमोशन कर रही हैं। कर्ली टेल्स के साथ एक रिसेंट इंटरव्यू में उन्होंने कुछ दिलचल्प बातें बताई। विद्या ने कहा कि उन्होंने लाइफ के 31 साल चेंबूर में बिताए हैं।
वहीं पर शिल्पा शेट्टी और मलाइका अरोड़ा का बचपन बीता था। विद्या बताती हैं- स्कूल में शिल्पा मेरे से तीन साल सीनियर थीं। वो हमेशा से ही हॉट थीं। वो बास्केटबॉल प्लेयर थीं। मेरी मां भी चाहती थीं कि मैं बास्केटबॉल खेलूं।
शिल्पा ने मुझे बास्केटबॉल खेलना सिखाया
विद्या ने आगे कहा- मेरी मां ने मुझे सुबह 6 बजे ही बास्केटबॉल खेलने भेज दिया। शिल्पा ने मुझे सिखाया कि बॉल को कैसे पास करते हैं। मैंने उन से काफी सारी चीजें सीखीं। मैंने अपनी मां से कहा कि मैंने सब सीख लिया है। अब मुझे सुबह जाने की जरूरत नहीं है।
शिल्पा ने जो मुझे सिखाया, वो मैं लाइफ में कभी नहीं भूल सकती। उस वक्त तक खबरें आनी शुरू हो गई थीं कि वो (शिल्पा) फिल्मों में जाने वाली हैं।
मलाइका के इंतजार में बैठे रहते थे एरिया के लड़के 
इस इंटरव्यू में विद्या ने मलाइका अरोड़ा के बारे में भी बात की। उन्होंने आगे कहा- मलाइका अरोड़ा भी वहीं (चेंबूर) रहती थीं। वो मेरे स्कूल में नहीं पढ़ा करती थीं। हालांकि, वो रोज मेरे घर के सामने वाले लेन में फ्रेंच लैंग्वेज की ट्यूशन लेने आती थीं।
वो जब आतीं तो आस-पास के लड़के उनके इंतजार में बैठे रहते। आपको पता है कि चेंबूर ने बॉलीवुड को कई सारी हॉट एक्ट्रेसेस दी हैं।
